NaiveNeuron/SloPal huggingface dataset:
Gašpar, Tibor, poslanec NR SR (2024-04-30):
Ďakujem za slovo. No, keby mal som použiť a uplatniť ten meter, ktorý máte vo vzťahu k odvolávaným členom, že čo všetko ešte sme mali voči nim urobiť, neurobiť a k akej možnosti sa mali vyjadrovať, či samostatne alebo nie, hoci sa jasne vyjadrili samostatne, tak by to malo platiť aj na pána Harabina bez ohľadu na to, či je alebo nie je formálnym členom, len rozoberáte tu osobu, ktorá tu prítomná nie je. Pán poslanec Vančo, ja som niekedy obrazne povedané zúfalý, lebo u vás argumentácia to je akože hádzať hrach na stenu. To je normálne, že vy sa otrasete, počujete fakt, viete si ho prečítať, jak o tej guľatej Zemi, a vy sa otrasete. Opäť, opäť moralizátor z radov Progresívneho Slovenska, tak vám teraz ešte niečo dám do povedomia, aj vám, pán Hlina. Nominácia Jána Mazáka za člena Súdnej rady bola nomináciou SaS a navrhoval ho pán Baránik. Andreja Majerníka navrhoval, neviem, či bol už podpredseda v tom čase Národnej rady ZA ĽUDÍ, pán poslanec Šeliga. Všetko sa to verejne komunikovalo v tom čase ako politické nominácie. Tak, prosím vás, o čom to tu všetci rozprávate? Veď už sme tuto raz povedali, že Súdna rada sa skladá z polovice, teda z deviatich členov, ktorých nominujú de facto politické orgány a tie politické orgány predstavujú vôľu väčšiny na Slovensku a podľa toho aj k tomu pristupujú. Strata dôvery je to, čo pozná zákon. Takto to povedala pani poslankyňa Kolíková. Všetci tu voláte po dôvodoch a po ich konkretizácii. Tak strata dôvery, alebo konkretizácia dôvodov. Už si treba raz vybrať. Lebo konkretizácia dôvodov je verejné lynčovanie, tak ešte jeden dôvod. Ján Mazák verejne znevážil bez akýchkoľvek vecných argumentov riadne zvolených členov sudcovskej rady, navyše za situácie, keď bol vyzvaný na zdržanlivosť vo vyjadreniach vo veciach týkajúcich sa konania osobnosti sudcu, obdobne, ale to dopoviem potom.
Tomanová, Viera, poslankyňa NR SR (2012-11-28):
Ďakujem pekne. Pán poslanec, je mi veľmi ľúto, že si dovolíte vziať do úst a povedať, že niečo spôsobila Tomanová. Ak niekto nastavoval hmotnú núdzu, ktorá je tu doteraz, tak bola nastavená pánom Kaníkom a Beblavým s účinnosťou od 1. januára 2004, a to zákonom č. 599/2003. Čiže to je jedna vec. A tento systém sa zachoval doteraz s tým, že sme pomohli iba rodinám s deťmi, pretože za pána Kaníka bola nastavená hmotná núdza tak. A boli aj nepokoje a vypaľovali sa, nie vypaľovali, vylamovali sa obchody a boli tu skutočne sociálne, sociálne nezhody. A pomohli sme mladým rodinám, pretože, poviem príklad, matka s tromi deťmi, ktorá zostala sama, musela prežiť z rodičovského príspevku vo výške 3 790 Sk, čo bolo prakticky nemožné. A pokiaľ ide o aktivačné práce, práve my sme boli tí, ktorí sme povedali, nemôže byť donekonečna na aktivačných prácach, a skrátili sme ich na pol roka a druhý polrok sme dokonca znížili príspevky na to. Čiže, prosím vás pekne, pán Hlina, práve naopak, my sme boli tí, ktorí sme urobili racionálne zásahy do tohto systému.
Pellegrini, Peter, predseda NR SR (2015-11-18):
Ďalší v rozprave vystúpi pán poslanec Novotný.
Bagačka, Michal, poslanec NR SR (2018-09-12):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Jurinová, Erika, podpredsedníčka NR SR (2014-11-09):
O slovo požiadal pán minister kultúry Marek Maďarič. Nech sa páči.
Hrnčiar, Andrej, podpredseda NR SR (2018-12-06):
Pán poslanec Poliačik, faktická poznámka.
Paška, Pavol, predseda NR SR (2012-10-29):
Pekný podvečer, dámy a páni, budeme pokračovať hlasovaním. Ešte predtým pán poslanec Chren.
Laššáková, Jana, podpredsedníčka NR SR (2015-09-29):
Pán poslanec Jasaň, nech sa páči.
Kočiš, Eduard, poslanec NR SR (2022-12-08):
Veľmi pekne ďakujem za slovo, pán predsedajúci. Zamieňať si pojem demokracia a cenzúra je také balansovanie na veľmi tenkom ľade. Ak si niekto myslí, že demokraciu ide chrániť tým, že bude zahmlievať, že bude dehonestovať, že bude obmedzovať, bude vypínať alebo bude nejakým zvláštnym spôsobom odsúvať svojich oponentov na vedľajšiu koľaj len z tohto dôvodu, že majú iný názor a svojim názorom presviedčajú alebo oslovujú inú skupinu obyvateľstva ako ten iný dotyčný oponent, tak to nie je vôbec správne a nie je to vôbec dobré. Argumentačná vojna trvá, stále trvala a bude trvať. To, že geopolitický vplyv, ako je to v tomto zákone zakomponovaný, by mal byť takýmto zákonom odsunutý na vedľajšiu koľaj a nemal by byť priamo úmerný nejakému vplyvu na území Slovenskej republiky. To je tiež akože úplná hlúposť. Jednoducho ako Európska únia si buduje svoj vplyv niekde, tak si ho buduje, ja neviem, Čína, India, Spojené štáty, Brazília. Ktokoľvek. Každá jedna mocnosť, každá jedna veľmoc si buduje ten svoj geopolitický vplyv. Toto absolútne nevyrieši tento váš direktívny a autoritársky zákon. Jednoducho, ak chcem argumentačne bojovať s tým svojím súperom, protivníkom alebo diskutérom, akokoľvek to môžme nazvať, jednoducho mám na to kopec možností, ale je úplne zbabelé a je úplne detinské, ak sa podujmem na základný fakt, ktorý je v tomto zákone na prvom mieste. Jednoducho vypnem toho, kto mi je v danej situácii nepohodlný, vypnem toho, kto mi je v danej situácii nie príliš po vôli a vypnem toho, koho považujem za nejakého konšpirátora, šíriteľa nepravdy, šíriteľa dezinformácie, šíriteľa hoaxov, jednoducho kto ste vy, aby ste určovali nejaké mantinely, čo je pravda, čo je lož, čo hoax, čo je polopravda alebo čo je vlastne v tejto spoločnosti prípustné a prístupné.
Hrnčiar, Andrej, podpredseda NR SR (2019-02-12):
Ďakujem. Vyhlasujem dvojminútovú prestávku. (Krátka prestávka.) (Po prestávke.)
Dostál, Ondrej, poslanec NR SR (2024-04-18):
Pán sused, ja myslím, že to všetci sme tak implicitne predpokladali, že s tými návrhmi súhlasíte a aj to tak na tom výbore vyzeralo, teda na ústavnoprávnom, že s tým, čo je predložené na hospodárskom, súhlasíte, tak áno, ale je to dobré, že zaznelo to explicitne aj v pléne, aj keď ja som teda nemal v úmysle toto nejako rozoberať. Ale teda keď ste sa prihlásili, tak som sa tak potešil, že sa zaradíte k tým ministrom, ktorí sa prihlásia do rozpravy a zareagujú aj na tie pripomienky a výhrady, ktoré prichádzajú od opozície, aby opoziční poslanci mohli aspoň faktickou poznámkou reagovať na to, čo člen vlády povie a prípadne teda v tomto prípade, keď ešte neskončila písomná rozprava, tak keby ste mali takú obsiahlu, obsiahlu odpoveď, tak kto by chcel, sa prípadne mohol ešte aj ústne prihlásiť do rozpravy, tak som trošku sklamaný, že iba ste vyjadrili súhlas s predloženými pozmeňujúcimi, pozmeňujúcimi návrhmi, ale tak budem dúfať, že teda časom sa to zmení. Lebo naozaj aj teda v tejto vláde, predpokladám, že sú ministri, ktorí budú reagovať a zapájať sa, zapájať sa do rozpravy a umožnia poslancom, aby na nich reagovali. Sú takí, čo povedia niečo aspoň v záverečnom slove, na ktoré sa už nedá reagovať, no a sú takí, ktorí nepovedia vôbec nič, tak každý si môže vybrať, že do ktorej skupiny chce patriť. Ďakujem.
Kollár, Boris, predseda NR SR (2021-06-30):
Pán poslanec Pročko, prosím, ukľudnite sa.
Paška, Pavol, predseda NR SR (2014-11-09):
Vážené pani poslankyne, vážení páni poslanci, skončilo sa zasadnutie poslaneckého grémia. Chcem sa opýtať techniky, či máme už server. Je nastavená technika, áno, dobre. Poprosím členov vlády a pána predsedu vlády, aby zaujali svoje miesta. Dámy a páni, pristúpime k samotnému rokovaniu o tomto bode programu. (Potlesk.) Poprosím, pán poslanec Igor Matovič ako poverený člen skupiny poslancov, ktorí požiadali o zvolanie tejto schôdze, aby uviedol návrh a oboznámil Národnú radu s dôvodmi, ktoré viedli skupinu poslancov k podaniu návrhu na vyslovenie nedôvery predsedovi vlády. Pán poslanec, máte slovo.
Marček, Peter, poslanec NR SR (2017-02-10):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 17. marca 2017 a gestorský výbor do 20. marca 2017. Vážený pán predsedajúci, ďakujem, skončil som. Prosím, otvorte rozpravu.
Klus, Martin, poslanec NR SR (2019-09-19):
Ďakujem pekne, pán podpredseda. Ja len veľmi stručne dávam na zváženie, či potom prípadne po tomto konvente by nebolo vhodné urobiť podobnú diskusiu napríklad aj tu pod nami v kinosále, kde by sa do toho mohli zapojiť aj konkrétni poslanci. A ďakujem aj za informáciu, že teda pán predseda strany pozvánku dostal. Budem sa dopytovať po tom, že či sa zúčastní alebo prípadne či niekoho nepošle.
Paška, Pavol, predseda NR SR (2013-05-28):
Ďakujem pekne, pán spravodajca. Otváram rozpravu. Mám písomnú prihlášku od pána poslanca Hlinu. Pán poslanec.
T. Cabaj, podpredseda NR SR: (2010-02-11):
Dovoľte, pani poslankyne, poslanci, aby som konštatoval, že Národná rada zvolila v tajnom hlasovaní za člena Správnej rady Ústavu pamäti národa pána Antona Malackého. Ďakujem pekne aj komisii za svoju prácu. Panie poslankyne, poslanci, končím dnešný rokovací deň. Tak ako bolo už avizované, pokračujeme ráno o 9.00 hodine návrhom poslancov Národnej rady Slovenskej republiky Rafaela Rafaja a Jána Slotu na vydanie zákona o podpore vlastenectva, je to druhé čítanie, a potom Správou o nákupe pandemickej vakcíny v Slovenskej republike, tlač 1482. Prajem všetkým príjemný, dobrý večer. (Prerušenie rokovania o 18.28 hodine.)
Nachtmannová, Oľga, poslankyňa NR SR (2014-11-09):
Ďakujem pekne za slovo. Pán predseda, vy ste tu jasne načrtli, o akú špinavú hru v tomto prípade ide. A v takýchto situáciách si fakt treba vždy položiť otázku: Cui prodest? Vy ste aj naznačili, respektíve – naznačili – my to všetci vidíme, vidíme, odkiaľ sú ťahané nitky. Ja som si pred chvíľočkou z úst tohto pána vypočula, ako pán Grendel bol obvinený, že sa to spriahlo vo vašom tábore minulý týždeň (reakcie z pléna), minulý týždeň... (Reakcie z pléna.) A ja by som rada pánovi Lipšicovi povedala, že táto kauza začala figurovať, lebo som si to zadala do Googlu, stačí dať heslo Gábor Grendel – krátenie dane, a prvý dátum je 28. september. Tak ťažko môžte obviňovať, že to vzniklo v týchto dňoch. A ďalej v Topkách som si našla, že bolo dané obvinenie koncom, konkrétne je tu dátum, teda uznesenie o začatí trestného stíhania zo dňa 24. 10. 2014. Takže, pán Lipšic, klamete, zavádzate, rozvirujete tu rôzne hry. Skutočne, ak ste človek, o ktorom stále hovoríte, lenže vy ste aj o pánovi Grendelovi hovoril neustále, že to je čestný človek, prečo vás nezaujíma, či skutočne tú daň krátil, alebo nie? Pretože podľa faktov, ktoré sú uverejnené v článku na stránke Lipšic.net, sú tam tie faktúry aj ukázané, prefotené. Tak ten jeho príjem bol podstatne vyšší. Takže ospravedlňte sa pánovi predsedovi! Rovnako vás k tomu vyzývam.
Bugár, Béla, podpredseda NR SR (2010-12-08):
Pán poslanec Madej, môžete reagovať na faktické poznámky, nech sa páči.
Bublavý, Dušan, poslanec NR SR (2018-10-23):
Ďakujem pekne za slovo. Najskôr poviem odôvodnenie, takže určite nič nepašujeme ani nechceme nejaké podvody robiť, my nie sme ako niektorí. Dovoľte mi povedať najskôr odôvodnenie. Vzhľadom na ústavné lehoty v ďalšom legislatívnom procese po schválení zákona na čas potrebný na jeho vyhlásenie v Zbierke zákonov Slovenskej republiky sa upravuje dátum účinnosti zákona. Pozmeňujúci návrh poslanca Národnej rady Slovenskej republiky Dušana Bublavého k návrhu skupiny poslancov Národnej rady Slovenskej republiky, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení platových pomerov starostov obcí a primátorov miest v znení neskorších predpisov v opakovanom druhom čítaní (tlač 1119): V čl. II sa slová „1. novembra 2018“ nahrádzajú slovami „1. decembra 2018“. Ďakujem, pán podpredseda, skončil som.
R. Bauer, poslanec: (2009-02-18):
A druhá vec je presne, čo už tu bolo povedané, pokiaľ nebudeme veriť ako v normálne, zdravé fungovanie miestnej samosprávy, tak potom môžeme stratiť dôveru vôbec vo verejný sektor celkovo.
P. Muránsky, poslanec: (2003-06-19):
Z. Martináková, podpredsedníčka NR SR: Poprosím, hlasujeme o návrhu, ktorý bol prednesený. (Hlasovanie.) Prítomných je 127 poslancov, za 126, nehlasoval 1. Konštatujem, že sme tento návrh schválili.
Ďuriš Nicholsonová, Lucia, podpredsedníčka NR SR (2017-02-09):
Ešte vás poprosím, pani ombudsmanka, ešte od nás neutekajte. (Reakcia ombudsmanky.) Áno, môžte si ísť pre ne, ale ešte sme neskončili, lebo vy ste vystúpili v rámci rozpravy, takže teoreticky, kolegovia, kolegyne ste mali možnosť ešte reagovať na pani ombudsmanku. Až teraz uzatváram všeobecnú rozpravu, ale v rámci záverečného slova ešte má možnosť vystúpiť pani spravodajkyňa a chce tak učiniť. Takže nech sa páči.
Bugár, Béla, podpredseda NR SR (2018-06-13):
Prezentujme sa a hlasujme o návrhu zákona ako celku s odporúčaním gestorského výboru schváliť. (Hlasovanie.) Prítomných 143 poslancov, za 127, 15 sa zdržali, 1 nehlasoval. Konštatujem, že návrh sme schválili. Pán poslanec Matejička ako spravodajca, môžte uvádzať hlasovanie v druhom čítaní o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší (tlač 939). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov a ktorým sa menia a dopĺňajú niektoré zákony , tlač 939.)
Danko, Andrej, podpredseda NR SR (2024-01-08):
Pani poslankyňa Nash.
Kalmárová, Viera, poslankyňa NR SR (2024-02-07):
Ďakujem za slovo. Pani poslankyňa Luščíková, ty si svojou expertnosťou poukázala na prípady, vyšetrenie ktorých a potrestanie prípadných vinníkov novela negatívne ovplyvní. Padlo, padli tu aj slová, že koalícia vyčíta časti opozičných poslancov, že sa vyjadrujú k téme, pre ktorú nemajú vzdelanie. Tak teda k vyjadreniam odborníkov k tému novely trestných kódexov sa vyjadrila aj dekanka právnickej fakulty trnavskej univerzity. A povedala tri veci, teda povedala toho viac a ja som vybrala tri veci. Prvá vec. Zrušenie Úradu špeciálnej prokuratúry, rovnako ako aj všetky zásadné zmeny trestnoprávnej politiky, by mali byť predmetom čo najširšej odbornej diskusie. Čo tým pani dekanka hovorí? Pani dekanka hovorí, že sa tak nestalo. Druhá poznámka. Zároveň je vo vzťahu k zmenám takéhoto zásadného charakteru a v takej citlivej exponovanej oblasti, akou trestné právo nepochybne je, potrebné zabezpečiť, aby sa len neja... aby sa ani len nejavili známky konfliktu záujmu určitej jednoducho identifikovateľnej skupiny pred záujmami spoločnosti. A moja poznámka, čo myslíte, o akej ľahko identifikovateľnej skupine pani dekanka hovorí? A tretia poznámka, razantné znižovanie trestných sadzieb pri niektorých trestných činoch a skrátenie premlčacích lehôt môžu vyvolať opodstatnené otázky, či bude trestné právo aj naďalej schopné plniť svoju hlavnú úlohu, teda ochranu spoločnosti pred trestnou činnosťou. Pani dekanka hovorí, že páchatelia môžu byť na tom byť lepšie ako obete alebo potencionálne obete.
Glváč, Martin, podpredseda NR SR (2018-05-28):
Pán poslanec Beluský.
Richter, Ján, poslanec NR SR (2021-03-18):
Ďakujem pekne za slovo. Veľmi stručne. V podstate, pán poslanec Krajniak, my sme sa zhodli v tom, že je potrebné pre živnostníkov hľadať nejaký iný model, ktorý by riešil tú otázku. Viete, ale na druhej strane, ja sa pamätám, ako sme ťažko presviedčali živnostníkov vtedy, keď sme sa bavili o otázke odvodov, čo vlastne tie minimálne majú byť. Jednu dobu sme sa dostali, že živnostníci nejakých 60 % platilo stále minimálne odvody a 40 % platilo objektívne, pretože pri jednoduchom účtovníctve si ten živnostník urobí ten hospodársky výsledok, prepáčte za výraz, aký chce. Možnože aj toto by ich mohlo mobilizovať pre to, aby platili iné odvody do dôchodkového zabezpečenia, pretože by mali istú garanciu, ktorá by sa im mohla v tomto prípade vrátiť. Čo sa týka tých pravidiel, pani poslankyňa, áno, ja vítam, podporujem, som rád, že tie pravidlá sú tam jednoducho zadefinované. Spomenul som aj tú udržateľnosť, ktorá je veľmi dôležitá. Ale aj napriek tomu možno ako od ľavicového politika by to ani celkom nemalo byť. Je tam jedna podmienka, ktorá súvisí s podmienkou zaplatenia poistného pre Sociálnu poisťovňu. Viete, ale teraz žijem trošku v ťažšom, zložitejšom období. Ja by som možno hľadal aj nejaký iný mechanizmus, ak niekto neuhradil z nejakých objektívnych dôvodov, aby, preboha, netrpelo, ja neviem, stovky alebo viac ľudí, ktorí sú tam zamestnancami, že tú podporu nejakú nedostane a v tom prípade bude prepúšťať. Ľudia prídu do, do úradov práce. To znamená, že tu treba byť v tejto chvíli jednoducho trošku, trošku inak rozmýšľajúci a každopádne brať aj to, že nezaplatenie, pokiaľ nie je neúmyselné a má svoje opodstatnené dôvody, by malo byť zohľadnené. Nehovorím v súvislosti s kurzarbeitom, ale v súvislosti s nejakou Prvou pomocou, možno trikrát plus. Ďakujem.
R. Fico, predseda NR SR: (2006-10-19):
Vláda Slovenskej republiky je presvedčená, že aj štát môže byť dobrý hospodár a veď netreba chodiť ďaleko. V Európe máme množstvo veľmi kvalitných firiem v štátnom vlastníctve, ktoré sú dôkazom toho, že aj štát môže spravovať majetok. Ja by som uviedol napríklad ČEZ v Českej republike alebo aj mnohé iné spoločnosti. Preto by som chcel na otázku pani poslankyne Laššákovej odpovedať, že vláda Slovenskej republiky nielenže nebude pristupovať k odpredaju štátnych podielov v strategických spoločnostiach, ale všade tam, kde štát má určité pozície v sprivatizovaných spoločnostiach, urobíme nevyhnutné kroky, aby sa pozícia štátu posilnila. Ja napríklad osobne veľmi vítam rozhodnutie o zastavení privatizácie bratislavského letiska. Bratislavské letisko je projekt, ktorý je schopný prežiť aj bez toho, aby sme predávali 66 % akcií Schwechatu. Mohol by som uviesť ďalšie iné projekty, ale nechcem teraz zaťažovať. Čiže, filozofia vlády Slovenskej republiky je v tomto jasne postavená. (Potlesk.)
Faič, Vladimír, poslanec NR SR (2021-05-12):
Ďakujem za slovo, pán podpredseda. Pán minister, na úvod chcem oceniť, že ste vystúpili v rozprave. By som povedal také nekonvenčné, obyčajne to ministri nerobia, aby dali možnosť vystupovať, reagovať na rozpravu. Ďalej ale už to nebude také na ocenenie. Ja si pamätám, keď ste obhajovali programové vyhlásenie vlády, kde ste na moju veľkú radosť povedali, ako budete bojovať za slovenských poľnohospodárov, potravinárov, voči všetkým ostatným, pretože to vytvára krajinu, produkcia a, samozrejme, predaná produkcia. K vývoju obchodných vzťahov a obchodných reťazcov. Budem súhlasiť s vami, že reťazce priniesli novú kultúru predaja, úplné nové podmienky, čo treba oceniť, to nemôžme povedať, že to tak nie je. Ale od samého začiatku mali také postavenie, ktoré im dovolilo zneužívať svoju ekonomickú silu. Ona bola zadefinovaná v prvých zákonoch, ktoré boli prijaté o obchodných reťazcoch, boli dva, ktoré sa vyvinuli potom do tých neprimeraných obchodných podmienok pri novom zákone, ktorý bol. Ja mám takú otázku na vás, pán minister, považujem vás za čestného človeka, nakoniec sa ako lesníci poznáme už roky. Ako si vysvetľujete to, že sa vždy nájde istá skupina politikov a ľudí, ktorá obhajuje obchodné reťazce, využíva všetky argumenty, ktoré ony prinesú a tú našu slovenskú pospolitosť celú poľnohospodársku a potravinársku... (Prerušenie vystúpenia časomerom.)
Mihalik, Marcel, poslanec NR SR (2023-02-02):
Ďakujem, pán predseda. Teraz vás prosím, dajte hlasovať o uznesení, ktoré v rozprave predniesol poslanec Fico.
P. Gabura, poslanec: (2010-02-11):
Na tajné hlasovanie o návrhu na opakovanú voľbu členov Rozhlasovej rady bolo vydaných a poslanci si osobne prevzali 123 hlasovacích lístkov, teda na voľbe bolo prítomných 123 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na opakovanú voľbu členov Rozhlasovej rady nebolo ani jedného poslanca, ktorý by neodovzdal hlasovací lístok. Zo 123 odovzdaných hlasovacích lístkov bolo 21 neplatných a 102 platných. Podľa hlasovacích lístkov overovatelia zistili, že: - Ľubomír Guman hlasovalo za 18, proti 55 a zdržalo sa hlasovania 29 poslancov; - Stanislav Háber hlasovalo za 53 poslancov, proti 26 a zdržalo sa hlasovania 23 poslancov; - Peter Juščák hlasovalo za 41 poslancov, hlasovalo proti 48, zdržalo sa hlasovania 13 poslancov; - Laura Karpatová hlasovalo za 46, proti 42 a zdržalo sa hlasovania 14 poslancov; - Jitka Račická hlasovalo za 36, proti hlasovalo 48 a zdržalo sa 18 poslancov; - Gabriela Rottmayerová hlasovalo za 56 poslancov, proti 27 poslancov a zdržalo sa 19 poslancov; - Ján Sabol hlasovalo za 47, proti 33 a zdržalo sa hlasovania 22 poslancov; - Jozef Ševec hlasovalo za 17, proti bolo 60 a zdržalo sa 25 poslancov. Na voľbu člena Rozhlasovej rady je potrebný súhlas nadpolovičnej väčšiny prítomných poslancov. Overovatelia konštatujú, že v opakovanej voľbe v tajnom hlasovaní nebol zvolený nikto.
Kočiš, Eduard, poslanec NR SR (2022-09-20):
Veľmi pekne ďakujem za slovo, pán predsedajúci. Ja sa v prvom rade chcem poďakovať kolegovi Svrčekovi a kolegyni Hajšelovej, že predkladajú tento návrh zákona, pretože, tak ako bolo povedané predrečníkom pánom Tomášom, ale aj kolegami vo faktických poznámkach, jednoducho ak raz sa vládna koalícia, ktorá mala ústavnú väčšinu, pomaličky rozpadáva a začína byť nefunkčná a začína byť pomaličky nefunkčné aj plénum Národnej rady Slovenskej republiky, tak občania Slovenskej republiky, ktorí vo voľbách v roku 2020 rozhodli nejakým prerozdelením mandátov aj o zložení vládnej koalície, tak títo občania majú určite aj právo túto vládnu koalíciu poslať buď do zabudnutia alebo nejakým spôsobom ukončiť toto trápenie, ktoré v našej spoločnosti je. To, že zadok poslanca nie je ozaj prilepený k tejto stoličke, myslím si, že uznáme všetci, ktorí sme príčetní, a každý jeden, ktorý bol volený svojimi voličmi do Národnej rady Slovenskej republiky, musí uznať, že buď túto svoju funkciu z ješitnosti alebo z nejakej neschopnosti nezvláda, alebo zloženie vládnej koalície, ktoré mu dalo mandát vykonávať svoju funkciu, nejakým zvláštnym spôsobom ho posúva niekam inam. Čiže naozaj zakomponovanie tohto inštitútu do Ústavy Slovenskej republiky iba umožní Národnej rade skrátiť si volebné obdobie a dať opäť a zasa možnosť občanom Slovenskej republiky v najbližších voľbách rozdať karty nanovo, a myslím si, že voliči, ktorí pristúpia k urnám, opäť budú rozmýšľať troška inak, budú mať troška možno inak nastavené hodnotové orientácie, ale najmä určite nedopustia a nedovolia, aby takáto vláda chaosu a takáto vláda marazmu, ktorá bola možno založená ako nejaká bariéra voči extrémizmu, rozkrádaniu, zlodejinám a neviem čomu, sa už nikdy nemohla opakovať. Pretože rozmýšľať treba vopred, keď niečo vykonáme. Ďakujem pekne.
Kaliňák, Robert, podpredseda vlády a minister vnútra SR (2016-06-16):
No nedovolili mi ju dokončiť v rámci toho časového limitu, takže ešte raz sa k tomu vrátim. Ako som povedal, v roku 2014 napríklad som zaplatil strop zdravotných odvodov, ktorý môže byť zaplatený z dividend. To znamená, bez ohľadu na dividendy sa v tom čase nedalo zaplatiť viacej ako 6 254 eur, plus 507 eur, ktoré som zaplatil zo zdravotného poistenia, z príjmu ako minister, takže dokopy viac ako 6 700 eur na zdravotnom poistení. Z toho vyplýva automaticky, že to nemohlo mať na žiadne platby zdravotného poistenia vplyv. A to už je vec, ktorú, samozrejme, pán Mihál nemohol vedieť. Ďakujem pekne (potlesk).
B. Bugár, podpredseda NR SR: (2005-05-18):
Pani poslankyňa Demeterová. M. Demeterová, poslankyňa: Pán kolega, nerada to hovorím na vašu adresu, pretože si myslím, že vždy sme mali vo výbore korektné vzťahy a sme sa usilovali konštruktívne veci riešiť, ale tentoraz ma veľmi zaráža, že v ostatnom čase viac diskutujete ako tribún odtiaľto ako platný člen výboru, kde práve možno to by ste mohli uplatniť, čo dnes tu hovoríte. My sme totižto tieto vaše prípady, ktorými nás tu dnes ohurujete, už dávno vo výbore rozoberali zo všetkých strán a práve na základe toho vznikla naša požiadavka, aby sa aj v tomto návrhu zákona, nie v tom, ktorého novelu pripravilo a predložilo ministerstvo, ale aby sme my ako výbor urobili nejakú iniciatívu, ktorá by pomohla už čiastkovo riešiť situáciu aj v tomto roku s valorizáciou, nie len ten zákon, ktorý je v súčasnosti v pripomienkovom konaní. A veľmi ma to mrzí, že táto iniciatíva sa zvrhla do nejakej politickej tribúny, ktorej sme tu teraz svedkami. Veď keď si pozriete, pod tým návrhom nie je podpísaná vládna koalícia, ale sú tam podpísaní takmer všetci členovia nášho výboru, dokonca aj pani Navrátilová, ktorá to tu v súčasnosti podrobila kritike, hoci pred ňou skláňam dolu klobúk, lebo vždy sa usiluje veci prepočítať a dať im nejakú riadnu náplň. Ale z vašej strany je to vždy, aj keď ste boli ako predseda výboru, ste sa s tým výborom nikdy nezžili.
V. Veteška, podpredseda NR SR: (2003-12-03):
Nech sa páči, pán Bugár bude pokračovať. Pristúpime k hlasovaniu.
Kiššová, Jana, poslankyňa NR SR (2011-09-14):
Ďakujem pekne. Ja sa pokúsim reagovať len na konkrétne otázky, lebo všetko ostatné, veľmi ťažko by sa mi na všetko ostatné reagovalo. Pán Jasaň mi položil konkrétnu otázku, ako to bolo s tou kartou a či som nehovorila pravdu, alebo hovorila. Tak odpovedám vám, hovorila som pravdu, bolo to presne tak, ako som to povedala, a pokiaľ ste to videli, tak sa asi zhodneme na tom. A to je, myslím, všetko, čo bola naozaj konkrétna otázka. Ďakujem pekne.
Sulík, Richard, predseda NR SR (2011-09-13):
Pán poslanec, takto, s faktickou poznámkou sa prihlásili dvaja poslanci. Uzatváram možnosť sa prihlásiť s faktickou poznámkou. Pán poslanec Kollár, nech sa páči.
Blanár, Juraj, podpredseda NR SR (2020-11-03):
Ďakujem pekne, pán poslanec. Teraz udelím slovo pani spravodajkyni v rozprave. Máte slovo, nech sa páči.
Galek, Karol, poslanec NR SR (2023-02-02):
Vážený pán predsedajúci, kolegyne, kolegovia, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona o akreditácii orgánov posudzovania zhody, tlač 1276, v druhom čítaní. Národná rada Slovenskej republiky uznesením č. 1924 zo dňa 8. decembra 2022 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Určila zároveň výbor pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 664 z 30. januára 2023 a výbor pre hospodárske záležitosti uznesením č. 403 z 30. januára 2023. Z uznesení výborov Národnej rady Slovenskej republiky uvedených pod bodom III tejto správy vyplývajú dva pozmeňujúce a doplňujúce návrhy. Gestorský výbor odporúča hlasovať o bodoch 1 a 2 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o akreditácii orgánov posudzovania zhody, tlač 1276, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 406 z 31. januára 2023. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
D. Jarjabek, poslanec: (2006-01-24):
Ale teraz vážne, pán poslanec, to, čo ste povedali, z toho celého vášho monológu je mi jasná len jedna vec, ktorá z toho vyšlo najavo. Vy máte strašný strach, to je váš problém. Vy máte strašný strach a hovoríte, že máte strach o Slovensko. Je to veľmi nekorektné. Vy máte totižto strach o seba, len o seba, o nič iné a zakrývate sa za slovenské záujmy. To je ten podvod z vašej strany na občanoch Slovenskej republiky, ten váš strach je prioritný. A máte ho mať prečo, ja vám ho neberiem a skutočne by som nechcel byť vo vašej situácii. Ďakujem za pozornosť.
Laššáková, Jana, podpredsedníčka NR SR (2015-10-21):
Pán poslanec Vörös, nech sa páči.
Přidal, Alojz, poslanec NR SR (2015-03-20):
Pani podpredsedníčka, dajte hlasovať v súlade s § 73 ods. 3 písm. c), že predložený návrh zákona postúpi do druhého čítania.
Pellegrini, Peter, predseda NR SR (2024-02-13):
Prosím, prezentujme sa a hlasujme o pridelení návrhu výborom a určení gestorského výboru, ako aj určení lehoty na prerokovanie vo výboroch. (Hlasovanie.) Prítomných 138 poslancov, za 93, proti 32, zdržalo sa 12, nehlasoval 1. Konštatujem, že sme tento návrh schválili. Pán poslanec Mego teraz uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania (tlač 109). (Hlasovanie o vládnom návrhu zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov v znení zákona č. 231/2023 Z. z. , tlač 109.)
Laššáková, Jana, podpredsedníčka NR SR (2012-12-12):
Ďakujem, pán minister a podpredseda vlády, za záverečné slovo. Chce zaujať v rozprave stanovisko spravodajca? Nie. Prerušujem rokovanie o tomto bode programu a prajem vám pekný večer a dobrú noc. Zajtra o 9.00 hodine sa stretneme a budeme pokračovať v rokovaní v prerušenej rozprave o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách. Ešte raz, dobrú noc a dovidenia. (Prerušenie rokovania o 20.10 hodine.)
Kremský, Peter, poslanec NR SR (2020-12-08):
Ďakujem za slovo, pán predsedajúci. Schôdza hospodárskeho výboru dnes o 13.30 v miestnosti č. 31. Ďakujem.
M. Číž, podpredseda NR SR: (2007-03-28):
(Hlasovanie.) Prítomných 134 poslancov, za návrh 122 poslancov, zdržalo sa 12 poslancov. Konštatujem, že tieto návrhy sme schválili.
Šipoš, Michal, poslanec NR SR (2023-02-08):
Ďakujem pekne. Pán predsedajúci, ja žiadam o presunutie hlasovania o bode č. 52, číslo parlamentnej tlače 1378, na dnes o sedemnástej.
M. Košútová, poslankyňa: (2008-05-21):
Pán predseda, dajte, prosím, hlasovať o bode č. 10. Odporúčanie gestorského výboru je schváliť.
Bugár, Béla, podpredseda NR SR (2016-11-23):
Áno, ďakujem pekne, do zápisu. Pán poslanec Matovič.
Bugár, Béla, podpredseda NR SR (2017-02-03):
Na vystúpenie pána poslanca s faktickými poznámkami šiesti. Končím možnosť sa prihlásiť. Pán poslanec Pčolinský, nech sa páči.
Laššáková, Jana, podpredsedníčka NR SR (2012-12-07):
Na vystúpenie pána poslanca nie sú faktické poznámky. Teraz by mal vystúpiť pán poslanec Hudacký, ktorý už raz stratil poradie, nie je prítomný ani teraz, druhýkrát stráca poradie, to znamená, že pán poslanec Hudacký sa môže prihlásiť iba ústne. Mám informáciu, že je práceneschopný. Nech sa páči, pán poslanec Mikloško.
Blanár, Juraj, podpredseda NR SR (2021-06-29):
S faktickou poznámkou pán poslanec Ján Blcháč.
L. Miklós, poslanec: (2008-05-15):
Ďakujem pekne.
A. Záborská, poslankyňa: (2002-02-08):
Citujem z kódexu rakúskej lekárnickej spoločnosti, kde platia takéto pravidlá práve preto, lebo čím viac lekární, tým je väčšia spotreba liekov, pretože tí lekárnici budú chcieť prežiť. To znamená, že to nie je pravda, že len súčasný objem finančných prostriedkov sa distribuuje medzi viac lekární, je to aj o tom, že stúpnu náklady na zdravotnú starostlivosť. Bohužiaľ, v tejto oblasti ministerstvo zdravotníctva neuzavrelo sieť lekární, čo by bolo najjednoduchšie riešenie, potom by sa možno nespájalo udelenie potvrdenia o etickej a odbornej spôsobilosti s reguláciou trhu v lekárnictve.
B. Bugár, podpredseda NR SR: (2004-09-09):
(Hlasovanie.) Prítomných je 127 poslancov, za 125, zdržal sa 1, nehlasoval 1. Konštatujem, že sme v treťom čítaní . Otváram rozpravu v rámci tohto čítania. Pýtam sa, či sa hlási niekto do rozpravy. Pán poslanec Ševc, predpokladám, že nie. Vyhlasujem rozpravu za skončenú. Nech sa páči.
Fico, Robert, poslanec NR SR (2021-12-14):
Pán predseda, chápem, že máte filozofiu, že máte väčšinu, my máme držať hubu a krok, ale tak to nefunguje. (Prerušenie vystúpenia predsedajúcim.)
Náhlik, Peter, poslanec NR SR (2015-03-11):
Ďakujem, pán predseda. V rozprave vystúpili traja páni poslanci, pani poslankyňa Vášáryová, pán poslanec Viskupič a Hlina. Nepodali však žiaden procedurálny návrh. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Galko, Ľubomír, poslanec NR SR (2023-11-22):
... šetriť, snažím sa k vám vyjadrovať slušne oproti tomu, čo vy ste tu vyviedli ten, ten, v tej záverečnej reči, takže sa prihláste do faktickej alebo do rozpravy. Vy ste napísali, že, ešte raz to odcitujem: „Rana do Matovičovho nosa je pre mnohých zadosťučinením.“ A toto ste napísali vtedy, keď tam vznikla tá, keď ho tam napadol Robert Kaliňák v tom aute a potom neviem teraz, či cez otvorené dvere alebo cez otvorené okná mu ten testosterónový mladý smerák dal dve do brady päsťou, vtedy ste toto napísali. Tak sa vy trošku zamyslite nad tým, skôr ako tu dôjdete za ten pult a začnete tu jačať a pišťať, že vám tu niekto ubližuje alebo že niekto niečo voči vám podnecuje. Nemáte ani štipku práva tu nariekať, hej, keď vy sa takto podlo správate a keď takto cynicky podnecujete k násiliu voči iných politikom a voči ich rodinám. Pretože to, čo vy stvárate, je niečo úplne iné. Záverom, dámy a páni, sa chcem obrátiť ešte raz na všetkých podvedených seniorov, dôchodcov a dôchodkyne, chcem to zopakovať, 300 eur, ktoré momentálne sú na stole, ktoré vyzerá, že dostanete, je zásluha nášho hnutia Slovensko. My sme za vás bojovali, my sme sa za to bili, lebo si myslíme, že sľuby, predvolebné sľuby sa majú plniť. A je to výsledok, samozrejme, aj vašej angažovanosti. Nepoľavte v tejto angažovanosti, pretože my si myslíme a sme presvedčení, že vieme spoločne dosiahnuť, aby ste dosiahli a dostali aj tých 640 eur. My sa budeme o to snažiť neustále aj dnes pozmeňovacím návrhom, ak to nevyjde, tak vám chcem sľúbiť, že budeme sa o to snažiť samostatným návrhom zákona tak, aby ste týchto sľúbených 640 euro dostali, aj keby to malo byť v prvých mesiacoch roku 2024. Ďakujem vám za pozornosť. (Potlesk.)
Brocka, Július, poslanec NR SR (2012-12-18):
Pán kolega Hlina, ja vás, chcem vám poďakovať a zároveň vás ako váš služobne starší kolega povzbudiť, udržte si tento cit a zmysel pre spravodlivosť. Naozaj, chcem to oceniť aj toto dnešné vaše vystúpenie, ale jednu vec ste možno nezbadali, že v sále nie je pán poslanec Madej. Tak vyzývam pána poslanca Madeja, ktorý nám dal priestor, že môžeme diskutovať o stave justície na Slovensku, aby sa vrátil do sály, aby tieto vystúpenia tých, ktorí chcú diskutovať o stave justície, počul. Aby sa tu nehral na nejakého frajera, ktorý nás tu zhodí svojím smiešnym vystúpením, že opoziční poslanci neboli na rokovaní výboru, že tam bol priestor na diskusiu. Ja nie som členom ústavnoprávneho výboru, ale chcem sa zapojiť do diskusie. Kde ste, pán poslanec Madej? Ukážte sa, ste v Auparku alebo v Avione? Alebo v Tescu nakupujete vianočné darčeky? Hanbite sa.
Jurinová, Erika, podpredsedníčka NR SR (2012-07-31):
Reakcia na faktické poznámky, pán Mihál, nech sa páči.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 137, za 135, proti 1, zdržal sa 1. Konštatujem, že sme tento návrh schválili. Vážené panie poslankyne, vážení páni poslanci, chcem vám pripomenúť, že tak ako je to uvedené v schválenom programe, dnes o 17.00 hod. budeme tajne hlasovať o návrhu na voľbu podpredsedu Národnej rady a návrhu na voľbu predsedu výboru. Navrhujem, aby sme ešte predtým o 16.30 hod. tieto body prerokovali. Je všeobecný súhlas? (Súhlasná reakcia pléna.) Ďakujem. Procedurálne návrhy. Nech sa páči, pán poslanec Grendel.
T. Cabaj, podpredseda NR SR: (2010-04-27):
Teraz dávam slovo poverenému spravodajcovi z gestorského výboru pre pôdohospodárstvo, životné prostredie a ochranu prírody pánu poslancovi Jánovi Čechovi a žiadam ho, aby informoval Národnú radu o výsledku prerokovania tohto návrhu vo výbore. Nech sa páči, pán podpredseda výboru, máte slovo.
Danko, Andrej, predseda NR SR (2016-11-22):
Ďakujem, pán poslanec. Pani poslankyňa Erika Jurinová.
Hambálek, Augustín, poslanec NR SR (2021-02-24):
Sľubujem. (Potlesk.)
Košútová, Magda, poslankyňa NR SR (2014-11-27):
Ďakujem pekne, pán predseda. V rozprave vystúpili šiesti poslanci. Včera boli podané dva pozmeňujúce návrhy. Najprv však budeme hlasovať o bodoch spoločnej správy 1 až 10 s návrhom gestorského výboru schváliť.
Pellegrini, Peter, predseda NR SR (2015-05-20):
Aký je váš procedurálny návrh, pán poslanec?
Šeliga, Juraj, podpredseda NR SR (2020-11-26):
Pán poslanec Šimko.
Kolíková, Mária, poslankyňa NR SR (2023-06-21):
Ďakujem pekne, pán predseda, a keďže bol schválený pozmeňujúci návrh, týmto sme hlasovali o pozmeňujúcich návrhoch a podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Laššáková, Jana, podpredsedníčka NR SR (2015-03-18):
Vyhlasujem všeobecnú rozpravu za skončenú. Pán navrhovateľ, nech sa páči, zaujmite stanovisko.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 137 prítomných, 79 za, 58 proti. Návrh sme schválili.
Bugár, Béla, podpredseda NR SR (2019-02-01):
Vyhlasujem rozpravu o tomto bode programu za skončenú. Pán navrhovateľ, chcete zaujať stanovisko k rozprave? Nie. Pán spravodajca? Nie. Prerušujem rokovanie o tomto bode programu. Mali by sme pokračovať ďalším bodom, prvé čítanie poslankýň Lucie Ďuriš Nicholsonovej a poslankyne Zimenovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia. Vzhľadom k tomu, ale že tu momentálne nemáme spravodajcu, takže presúvam to, samozrejme, na koniec schôdze. Budeme pokračovať ďalším návrhom. Vidím tu aj navrhovateľku, aj spravodajcu. Takže to je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 532/2010 Z. z. o rozhlase a televízii Slovenska (tlač 1266). Pani poslankyňa Kaščáková, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov , tlač 1266.)
A. Belousovová, podpredsedníčka NR SR: (2007-09-13):
Ďalšiu, tretiu otázku položil pán poslanec Pavol Minárik a adresoval ju ministrovi kultúry Slovenskej republiky, pánovi Markovi Maďaričovi. Otázka znie: „Vážený pán minister, kedy budú presunuté na účty ministerstva kultúry zostávajúce prostriedky (450 mil. Sk) vládou schváleného navýšenia rozpočtu tohto rezortu? Nemyslite, že presun v posledných mesiacoch roka ohrozí ich efektívne a racionálne využitie?“ Nech sa páči, pán minister kultúry, odpovedajte na otázku a oznámte ukončenie odpovede.
Hrnčiar, Andrej, podpredseda NR SR (2017-09-06):
Nech sa páči, pán poslanec Fecko.
Zmajkovičová, Renáta, podpredsedníčka NR SR (2013-09-19):
Pán poslanec Mičovský bol písomne prihláseným. Otváram teraz ústnu rozpravu. Nikto. Uzatváram možnosť prihlásiť sa do ústnej rozpravy. Vyhlasujem všeobecnú rozpravu za skončenú. Nech sa páči, pán navrhovateľ.
Figeľ, Ján, podpredseda NR SR (2013-02-06):
Ďakujem pekne. S reakciou pán poslanec Martin Fecko.
Štefanec, Ivan, poslanec NR SR (2011-09-14):
Ďakujem pekne, pán podpredseda. Pán poslanec Fico, váš prejav bol opäť plný demagógie a ponúknem vám tri pripomienky a čísla, ktoré dokazujú, že ste nehovorili pravdu. Po prvé. Spomínali ste, že kvôli zvýšeniu DPH máme momentálne vyššiu infláciu. Chcem vám pripomenúť, že Štatisticky úrad zverejnil informáciu, podľa ktorej zvýšenie dane z pridanej hodnoty o 1 % sa prejavilo na cenách o 0,4-percentuálneho bodu. Keď teda máme infláciu na úrovni 4 %, ešte raz vám pripomínam, Štatistický úrad hovorí, že DPH prispela k tomu 0,4-percentuálneho bodu. To sú oficiálne údaje. Druhá pripomienka. Ja neverím tomu, že vy ste presvedčený o tom, že ste odovzdávali krajinu v skvelej kondícii. Pán poslanec, to nemôžete myslieť vážne. S 8-percentným deficitom. A poviem vám aj to, kde bol základ. V tom, že v roku 2009 ste neupravili štátny rozpočet na výdavkovej stránke, aj keď na strane príjmov vám chýbali 2 mld. eur. Celý rok sme vás na to upozorňovali a neurobili ste to. Tam bol základ deficitu a tam bol základ dlhových problémov Slovenska. Do tretice. Keď ste hovorili o Daňovom riaditeľstve v Košiciach, spomínali ste súťažné podklady alebo pravidlá súťaže. Chcem vám pripomenúť, pán poslanec, že vaši nominanti nastavili tieto podklady a sú to vaši nominanti, na ktorých bolo podané trestné oznámenie. Čiže keď ich chcete obhajovať, tak máte možnosť urobiť tak aj pred súdom. Ďakujem.
Senko, Ján, poslanec NR SR (2010-10-19):
Ďakujem za slovo, pán predsedajúci. No toto vystúpenie bolo presne tým vystúpením, ktoré nevychádzalo z obsahu zákona. Aj celé prijímanie novely zákona v roku 2009 bolo sprevádzané dezinformačnou kampaňou. Pán poslanec, tu vôbec nejde o to, že tu chce niekto zasahovať do používania jazykov národnostných menšín. Tu ide iba o jedno jediné, aby na území Slovenskej republiky mohol každý jej občan dostať informáciu vo verejnom záujme v štátnom jazyku. Vôbec tu nie je dôležité, kto je akej národnosti. Popri tejto informácii ako prvotnej v štátnom jazyku v zmysle Ústavy Slovenskej republiky môže dostať informáciu aj v inom jazyku. Nikto nikomu nebráni v tomto prípade. A dotýka sa len života vo verejnej sfére. A vaše vystúpenie je presne o tom, že, nechcem byť veľmi krutý, ale aj niektorých ďalších poslancov, že vôbec nepoznajú obsah tohto zákona a potom vznikajú dezinterpretácie a zlé vysvetľovanie. Ešte raz, tu nikto nezasahuje do používania jazykov národnostných menšín. (Potlesk.)
Šebej, František, poslanec NR SR (2010-08-11):
Ďakujem, pán predsedajúci. Vážené kolegyne, vážení kolegovia, predkladám návrh Zahraničného výboru Národnej rady Slovenskej republiky na vymenovanie poslancov Národnej rady za vedúcich stálych delegácií do medziparlamentných organizácií, členov týchto delegácií i náhradníkov. Máte to v laviciach ako tlač č. 47. Ide o vymenovanie vedúcich delegácií a členov do Parlamentného zhromaždenia Rady Európy, Parlamentného zhromaždenia NATO, Parlamentného zhromaždenia Stredoeurópskej iniciatívy, Parlamentného zhromaždenia Organizácie pre bezpečnosť a spoluprácu v Európe, Zhromaždenia západoeurópskej únie, do Euro-stredomorského parlamentného zhromaždenia a do Medziparlamentnej únie. Tá tlač, teda ten zoznam vedúcich delegácií, členov aj náhradníkov je výsledkom rokovania poslaneckého grémia a dohody poslaneckých klubov. Dovoľte mi, zároveň, aby som odporučil, aby sa o vymenovaní tých delegácii hlasovalo verejne a naraz ako o celom uznesení, spolu s prípadnými pozmeňovacími návrhmi, ktoré by mohli zaznieť v diskusii. Ďakujem zatiaľ za pozornosť a prosím pána predsedajúceho, aby otvoril rozpravu k tomuto bodu programu.
Saloň, Marián, poslanec NR SR (2024-09-17):
Ďakujem pekne, pán predsedajúci. V mene troch poslaneckých klubov – SMER, HLAS a SNS – dávam návrh na zaradenie nového bodu, tlač 480, návrh na zmeny v zložení výborov Národnej rady Slovenskej republiky a vymenovanie vedúcej stálej delegácie NR SR, poprosím zaradiť tento bod do programu na stredu 18. 9. po tlači 479, bod 124. Ďakujem.
Hrnčiar, Andrej, podpredseda NR SR (2016-12-01):
Príjemný, dobrý deň. Vážené pani poslankyne, vážení páni poslanci, otváram ôsmy rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Peter Antal, Emil Ďurovčík, Peter Chudík, Stanislav Kubánek, Alan Suchánek, Richard Vašečka. Vidím, že ešte pani poslankyňa Cséfalvayová tu nie je, takže budeme pokračovať druhým čítaním o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy, ktorý prerokúvame v skrátenom legislatívnom konaní. Vládny návrh zákona je pod tlačou 333. Spoločná správa výborov má tlač 333a. Prosím podpredsedu vlády Slovenskej republiky pre investície a informatizáciu Petra Pellegriniho, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 333.)
M. Hort, podpredseda NR SR: (2008-05-14):
Otváram všeobecnú rozpravu. K tomuto návrhu zákona som nedostal žiadne písomné prihlášky do rozpravy, a preto sa teraz pýtam, kto sa chce do rozpravy prihlásiť ústne. Nikto. Uzatváram možnosť podania ústnych prihlášok do rozpravy. A vyhlasujem všeobecnú rozpravu za skončenú. Taktiež budeme o tomto návrhu zákona hlasovať zajtra. V súlade so schváleným programom schôdze by teraz mal nasledovať bod 27. To je zákon pána poslanca Rafaja, Slotu a Pučíka ako tlač 624. Ale ten sme si dohodou preložili na zajtra ráno. A preto pristúpime k poslednému poslaneckému návrhu zákona, ktorým je návrh poslancov Národnej rady Slovenskej republiky Jána Richtera a Viliama Jasaňa na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície . Tento návrh ste dostali ako tlač 626, návrh na jeho pridelenie výborom je v rozhodnutí č. 637. Dávam slovo teraz navrhovateľovi Jánovi Richterovi, aby návrh zákona uviedol. Nech sa páči, pán poslanec.
M. Číž, podpredseda NR SR: (2008-02-15):
Takže, vážené panie poslankyne, vážení páni poslanci, budeme pokračovať v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 221/2006 Z. z. o výkone väzby . Máme to pod tlačou 487. Pán poslanec Dubravay, ako viete, len pripomínam, predniesol v rozprave pozmeňujúce návrhy, ktoré mal prerokovať gestorský ústavnoprávny výbor, takže predpokladám, že o tomto a iných skutočnostiach bude informovať pani spravodajkyňa, pani poslankyňa Laššáková, ktorej týmto odovzdávam slovo. Takže, pani poslankyňa, pýtam sa, či je možné pristúpiť k hlasovaniu.
J. Pataky, poslanec: (2003-10-23):
Z. Martináková, podpredsedníčka NR SR: Dámy a páni, pustím znovu hlasovacie zariadenie, pretože som ho spustila skôr, takže počkáme, kým... Toto hlasovanie je, samozrejme, neplatné. Prosím, teraz hlasujeme o návrhoch, tak ako boli uvedené. (Hlasovanie.) Prítomných je 132 poslancov, za 57, proti 55, zdržalo sa 17, nehlasovali 3. Neschválili sme tieto návrhy.